Wil jubel en juig - Beth-Haran Ministries
Lukas 5 v 17 – 25
Toe Hy hulle geloof sien, sê Hy: Mens, jou sonde is jou vergewe.
Maar Ek gaan nou vir julle die bewys lewer dat die Seun van die mens volmag het op aarde om sondes te vergewe. Toe sê Hy vir die verlamde man: Ek sê vir jou: Staan op, vat jou draagbaar en gaan huis toe.
Onmiddelik het hy voor hulle oë opgestaan, die draagbaar waarop hy gelê het, gevat en terwyl hy God prys, huis toe gegaan.
Almal het verbaas gestaan en God geprys en vol eerbiedige vrees gesê: Vandag het ons ongelooflike dinge gesien.
Ons almal ken die verhaal hoe Jesus die man gesond gemaak het. Net soos sy vriende en sy geloof in Jesus, hom gesond gemaak het, het dit ook met my gebeur. Soos 'n skelm in die nag het ek die covid virus op gedoen. Die 27ste Desmeber is ek positief getoets. Altyd gesê: nee dit sal nooit met my gebeur nie. Met 'n skok het ek die grootste vrees in my lewe gekry. Die einde van my lewe is hier. Hoekom? Ek het dan nog soveel wat ek wil doen. Met die mosterd saadjie van geloof binne my en al my harts geloof mense en familie het gebede op gegaan na ons groot Geneesheer.
Ek het harde dae beleef, party keer gewonder hoe ek gaan voortgaan. Tye gewees wat ek nie krag gehad het vir kos maak. Selfs net 'n snytjie brood botter smeer en koffie maak was groot inspanning. Die gebede en inloer op whats up het nie op gehou. Elke dag het ek beter begin voel. Dae wat dit swaar was om asem te haal en ek op die nebulizer was, het ek net vir die Here gesê: Vader ek het nie woorde, U ken my hart. Ek het begin beter voel, 2 dae terug het ek nie meer die benoudheid op my bors gehad. Ek het volhard in my geloof en dit waarvoor die Vader my geroep het. Met leiding en onderrig van die Heilige Gees en krag van God het ek nog steeds 5 stukke geskryf. Inloer boodskappe van familie en vriende op whats up, gebede van almal, my Bybel en Gospel musiek het my dae baie ligter gemaak.
Afspraak by die dokter gemaak. Dokter my deeglik onder soek en al my vitals is goed. Ek is Covid Recovered. Ek is reg om weer te gaan werk. Alle eer aan ons Hemelse Vader.
Daar is nie woorde wat ek kan beskryf hoe dankbaar ek is vir almal se gebede en bystand in die tyd nie. Om afgesonder te wees in die isolasie tydperk met net die geselskap van my wors hondjie was dit nie maklik. Dankie vir elke een wat my in gebed op gedra het aan ons groot Geneesheer. Net soos Jesus die man en sy vriende se geloof gesien het, het Jesus my en almal se geloof gesien. Die groot Geneesheer het my aan geraak en ek is gesond gemaak.
Markus 5 v 41 & 42
Hy vat toe die kindjie se hand en sê vir haar: Talita koem! Dit beteken: Dogterjie, Ek sê vir jou staan op.
Dadelik het die dogterjie opgestaan en begin loop, sy was twaalf jaar oud. Die mense was stom van verbasing.
Jesus het my aan geraak, ek het op gestaan uit 'n siek bed. Alle lof en eer aan ons Hemelse Vader, ons groot Geneesheer. Vandag wil ek jubel en juig oor ons God. Ons God lewe, Hy is elke dag met ons. Al voel dit of alles om jou te veel raak, volhard aan daai klein mosterd saadjie van geloof. God het planne, baie groot planne. Met elke tree wat ek gee wil ek in die pad stap wat Hy vir my voorberei het. Alles wat ek aan pak wil ek die Here loof en prys.
Hemelse Vader, Almagtige God van Hemel en Aarde, my hart jubel en juig vandag. Here ek wil sing van U liefde oor my lewe. U is die Alfa en Omega, begin en die einde en alles daar tussen in, alles gaan oor U en niks oor my Dankie vir die gesondheid wat U oor my uit gestort het. Die krom en skewe paaie wat ek al in my lewe gestap het en wat ek nou deur gemaak het, Here, weet ek dat U groot planne het vir my lewe. Vader blok alle negatiewe dinge wat nie van U afkomstig is. Vul my met die Heilige Gees Heer en gee my die nodige leiding en onderrig om my lewe te lei soos U wil. Maak my leeg van my self en vul my meer en meer van U. Laat die Jesus liefde binne my helder skyn, laat dit 'n lig en lamp vir ander wees. Ek vra in die naam van Jesus Christus, bring veiligheid en gesondheid oor elke mediese persoon, beskerm hulle teen alle gevare wat hul elke dag teë kom. Bewaar hul vir hul families. Vader raak so ook elke sieke in die hospitale en die wat ook by die huis is aan. Trek die onheil in hulle uit en vul hulle met gesonde asem. Laat hul gespaar word vir hul geliefdes. Vader trek 'n bloed laag om elke een van my Familie en Vriende wat my in hul gebedes op gedra het, ek bid gesondheid oor elke persoon, veiligheid en Jesus liefde oor hulle.